Grzegorz Buchalik
Aktualizacja:
Ślonski fusbal
Po słowach Marco van Bastena zawōniało rewolucjōm. Były snajper a terozki szef kōmisji FIFA ds. rozwoju fusbalu ofyn godoł w ôstatnim tydniu ô swoich wizjach „fusbalu prziszłości”. Likwidacjo spolōnego, akcje sōm na sōm zamiast serii elwrōw abo wykluczynia minutowe to yno nikere z jego pōmysłōw…
Tukej niy zaskocza, reprezyn-tanci Ślōnska wielkigo wpływu na kształt dyscypliny nigdy ni mieli.
Widzymy beztōż, że nikere propozycje van Bastena bulōm porzōndek, kery fungo-woł bez ponad 100 a nawet 150 lot. Reakcje na te projekty sōm rozmańte, tyż na Ślōnsku. Nike-re ś nich majōm fol fanōw i na pewno werci sie ni rozwożyć (np. minutowe wykluczynia). Inksze sōm zaś tak kōntrowersyjne, że szpece i pseudoszpe-ce już wdowajōm sie w haje (...).
Ślōnzok bywo kōnserwatywny, ale historio nauczyła go, że trza przibadać do rozmań-tych decyzji „ważniejszych”. Jak uzno FIFA tak bydzie i u nas. Niy szprajcnymy sie. Ale spokojnie… Kōnserwatywni sōm tyż Brytyjczyki, a przi tym niy-radzi zmiyniajōm stare zasady i sztyjc sōm majōm swoji do godki. Coby przisztymplować zmiany przepisōw zgoda musi dać IFAB, ôrganizacjo, do kerej noleży Anglio, Szkocjo, Walio, Irlandio Płn. i 4 inksze zwiōnzki nōminowane bez FIFA. 75% głosōw musi być na ja. Bez Brytyjczykōw Van Basten i jego kōmisjo sami fusbalu niy zmiyniōm.
szl_Latn pol_Latn bos_Latn szl_Latn szl_Latn szl_Latn szl_Latn